Han udførte et par gravmæler i [[sandsten]] for familiemedlemmer og var allerede tidligt også virksom som kunsthåndværker. I 1890'erne tegnede han broderiudkast til frøknerne Marie Bindesbøll og Kristiane Konstantin-Hansens broderiforretning og senere bl.a. til Clara Wæver og udkast til vævninger til [[Mette Westergaard|Mette Vestergaard]]. En kort tid var han hos [[Bing & Grøndahl]], og også sølvsmedekunsten nød godt af hans dekorative evner idet han tegnede for både [[Georg Jensen]], Birgitte Eriksen og A. og F. Dragsted. Hans virksomhed omfattede endvidere bogomslag for [[Gyldendal]], [[tapet]]er og tekstiler. Hans naturstudier kom kunstindustrien til gode idet motiverne ofte er hentet fra dyre- og planteverdenen. Stilistisk begyndte han i et [[art nouveau]]-påvirket formsprog der i Danmark blev til skønvirkestilen for i 20'erne at følge tidens dekorative stilretning. Hans kunstindustrielle arbejder kan ses i [[Kunstindustrimuseet]] og tegninger hertil i [[kobberstiksamlingen]].
Kunst Maleri Kultur